Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 328/14/4401	Komárno, 4.8.2015
EEČ : 2-30-121-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.6.2014, spisová značka 2 Pv 328/14/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že dňa 15. mája 2014 v čase okolo 18.00 h v Meste XXXXX v rybárskom revíri číslo XXXXX, ktorý revír obhospodaruje XXXXX, lovil ryby s platným rybárskym povolením, počas tohto lovu ulovil troch kaprov rybničných, pritom podľa  ustanovenia §-u 14 odsek 2 písmena a) vyhlášky číslo  185/2006 Z. z. ktorou sa vykonáva zákon č. 139/2002 Z. z. o rybárstve v znení neskorších právnych predpisov loviaci si môže privlastniť v jednom dni, aj keď loví vo viacerých revíroch, najviac dva kusy kaprov rybničných, podľa ustanovenia §-u 14 odsek 9 citovanej vyhlášky privlastnením si povoleného počtu a hmotnosti rýb lov končí, čiže po tom, ako ulovil druhú rybu neoprávnene pokračoval v love, pre poškodenú XXXXX, nespôsobil žiadnu škodu, nakoľko ryby vrátil po vykonaní kontroly rybárskou strážou naspäť do vody. 

Uznesením prokurátora Okresnej prokuratúry XXXXX zo dňa 23.6.2014, spisová značka 2 Pv 328/14/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry XXXXX uznesením číslo 2 Pv 328/14/4401-4 z 23. júna 2014 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenému XXXXX, stíhanému za prečin pytliactva podľa § 310 odsek 1 Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-383/KN-KN-2014 z 30. mája 2014 na tom skutkovom základe, že dňa 15. mája 2014 v čase okolo 18.00 h v Meste XXXXX v rybárskom revíri číslo XXXXX, ktorý revír obhospodaruje XXXXX, lovil ryby s platným rybárskym povolením, počas tohto lovu ulovil troch kaprov rybničných, pritom podľa  ustanovenia §-u 14 odsek 2 písmena a) vyhlášky číslo  185/2006 Z. z. ktorou sa vykonáva zákon č. 139/2002 Z. z. o rybárstve v znení neskorších právnych predpisov loviaci si môže privlastniť v jednom dni, aj keď loví vo viacerých revíroch, najviac dva kusy kaprov rybničných, podľa ustanovenia §-u 14 odsek 9 citovanej vyhlášky privlastnením si povoleného počtu a hmotnosti rýb lov končí, čiže po tom, ako ulovil druhú rybu neoprávnene pokračoval v love, pre poškodenú XXXXX, nespôsobil žiadnu škodu, nakoľko ryby vrátil po vykonaní kontroly rybárskou strážou naspäť do vody.   

Podľa ustanovenia §-u 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 4. júla 2014. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým  obmedzeniam  a povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného XXXXX uplynula 4. júla 2015. 

Bol zabezpečený odpis z registra trestov, výpis z evidencie priestupkov Okresného úradu  v XXXXX a bola  vyžiadaná správa z Obvodného oddelenia Policajného zboru XXXXX, či sa obvinený počas skúšobnej doby dopustil priestupku alebo iného protiprávneho konania. 

Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku proti majetku a negatívne poznatky o ňom nemajú. Možno teda konštatovať, že obvinený viedol riadny život počas celej skúšobnej doby.

Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor